Vincent Cassel

Vincent Cassel (* 23. november 1966, Paríž, Francúzsko) je francúzsky herec. Za manželku mal herečku Monicu Bellucciovú, spolu s ktorou sa objavil vo viacerých filmoch.

 Biografia 
Jeho otec bol známy a populárny herec Jean-Pierre Cassel (1932 – 2007), ktorý hral vo viac ako sto filmoch (popularitu získal najmä v komédiách režiséra Philippa de Brocu). Matka Sabine Litique bola novinárka. Rodičia sa rozviedli v roku 1980. Pre herectvo sa rozhodol už ako 15-ročný, navštevoval však len cirkusovú školu. Do filmu vstúpil až koncom 80. rokov 20. storočia. 

Hral v početných filmoch režiséra Mathieu Kassovitza. Vďaka svojmu mužnému výzoru Cassel vo filmoch stelesňoval najmä nekompromisných policajtov či vyšetrovateľov, tajných agentov, prípadne mužov z podsvetia. Jednou z jeho najvýraznejších rolí bola postava francúzskeho gangstra Jacquesa Mesrina, ktorého stvárnil v dvojdielnom celovečernom filme Verejný nepriateľ č. 1 (L'Instinct de mort). Tento film bol vo Francúzsku kasovým trhákom a Cassel za stvárnenie Mesrina získal cenu Cézar.

Pri natáčaní filmu Byt sa zoznámil s talianskou herečkou Monicou Bellucciovou, ktorá sa v roku 1999 stala jeho manželkou. S Monicou Bellucciovou sa rozišiel v auguste roku 2013. Majú spolu dve dcéry Devu a Léonie. 24. augusta 2018 sa zosobášil s francúzskou modelkou Tinou Kunakey.Exmanžel Bellucciovej sa oženil! O 30 rokov mladšia nevesta berie krásou dych. Pravda, 25. 8. 2018. Dostupné on-line

 Ocenenia 
 Film Byt získal cenu Britskej akadémie filmového a televízneho umenia BAFTA ako najlepší neanglický film. 

 Za rolu kriminálnika Jacquesa Mesrina (1936 - 1979) vo filme Verejný nepriateľ č. 1 získal cenu Cézar.

 Filmografia 
 1989 – Les Cigognes n'en font qu'à leur tête
 1991 – Le Clés du paradis
 1992 – Amour et chocolat (Sladká láska)
 1993 – Métisse
 1994 – Putain de porte
 1994 – Elle voulait faire quelque chose 
 1995 – La Haine (Nenávisť)
 1995 – Jefferson in Paris 
 1995 – Ainsi soient-elles 
 1995 – Adultère, mode d'emploi 
 1996 – L'Éleve 
 1996 – Come mi vuoi 
 1996 – L'Appartement (Byt)
 1997 – Dobermann – vojna gangov
 1997 – Kráľovná Alžbeta 
 1998 – Le plaisir (et ses petits tracas)
 1999 – Jeanne d'Arc (Posol: Príbeh Johanky z Arcu)
 2000 – Méditeranées 
 2000 – Les Rivières pourpres (Purpurové rieky)
 2001 – Sur mes lèvres (Čítaj mi z pier)
 2001 – Birthday Girl (Nevesta cez internet)
 2001 – Le pacte des loups - The Brotherhood of the Wolf (Bratstvo vlkov - Hon na beštiu)
 2002 – Irréversible (Zvrátený)
 2002 – La Barbichette
 2003 – The Reckoning (Zúčtovanie) 
 2004 – Ocean's Twelve (Dannyho dvanástka)
 2004 – Blueberry
 2004 – Agents secrets (Tajní agenti)
 2005 – Derailred (Vykoľajení: Hra s neverou)
 2006 – Le Sheitan
 2007 – Dannyho trinástka (Ocean's Thirteen)
 2007 – Eastern Promises (Prísľuby z východu)
 2008 – L'Ennemi public no 1 : L'Instinct de mort (Verejný nepriateľ č. 1: Inštinkt smrti)
 2008 – L'Instinct de mort : Épilogue (Verejný nepriateľ č. 1: Epilóg)
 2009 – Frajeri (animovaný film; iba hlas)
 2010 – Black Swan (Čierna labuť)
 2011 – A Dangerous Method (Nebezpečná metóda)
 2013 – Trance (Tranz)
 2015 – Un moment d'égarement
 2015 – Mon roi (Môj kráľ)
 2016 – Juste la fin du mone (Je to len koniec sveta)
 2016 – Jason Bourne
 2023 – Asterix a Obelix: Ríša stredu
 2023 – Traja mušketieri: D’Artagnan
 2023 – Traja mušketieri: Milady

 Literatúra  
 Perfektní padouch [rozhovor s V. Casselom]. In: Reflex, r. XXVI, 2015, č. 46, s. 22 – 26.

 Referencie 

 Iné projekty 

 Externé odkazy 




Kategória:Francúzski filmoví herci
Kategória:Francúzski filmoví producenti
Kategória:Francúzski dabingoví herci
Kategória:Držitelia Césara
Kategória:Osobnosti z Paríža